AFRODITE JA VENUS TAITEESSA

Antiikin Roomassa Afrodite Pandemoksen vastine oli **Venus Vulgaris**, Kansan Venus ja Uraniun vastine taas **Venus Celetis,** Taivainen Venus. Maallisen lemmen termi puolestaan oli Amor Profano ja taivaisen rakkauden **Amor Sacro,** Pyhä Rakkaus. Pandemoksesta ja Uraniasta on olemassa Tizianin maalaus >> Maallinen ja Taivaallinen Rakkaus >>.



Tunnetuin Venus-patsas lienee Milon veistämä Venus, joka sijaitsee Louvren museossa. Monissa maalauksissa Venus kuvataan lepäilemässä divaanilla, mutta Milon Venus, samoin kuin monet muutkin Afroditen tai Venuksen patsaat, on kuuluisassa nk. **Contra posto**-asennossa: vasen polvi hiukan koukussa, lantio aavistuksen verran kallellaan oikealle. Asento on sama, jossa vielä nykypäivänäkin kauneuskilpailuissa poseerataan uimapukukierroksella.



Praxiteleen tekemä Afrodite-patsas, ns. Knidoksen Afrodite, on taas antanut ihannemitat eri aikakausien naisille. Mallina on ollut Praxiteleen, antiikinajan suurimman kuvanveistäjän, kuuluisa rakastajatar Phryne. Hauska >> sattuma >> on se, kyseisen Afroditen temppelin Knidoksessa on löytänyt arkeologi Iris **Love** eli Rakkaus!



On muuten huomattava, että kuuluisa noin 24 000 vuotta vanha Venus-patsas, nk. Willendorfin Venus, esittää pikemminkin pulleaa, rintavaa Maaäitiä kuin Kauneuden Jumalatarta. Afrodite, kuten Venuskin, esiintyy taideteoksissa tavallisesti alastomana, vain liehuivat hiukset verhonaan.

